kalixlouiis/myanmar-wikipedia-corpus huggingface dataset:
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ပုဂ္ဂိုလ်ကိုကြည်ညိုခြင်းကြောင့် ဖြစ်ပေါ်လာသည့် အပြစ်ငါးမျိုးတို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၂၃၈။
အံ၊မြန်၊၂၊၃၀၄။
-အင်္ဂုတ္တရနိကာယ၊ ပဉ္စကနိပါတ၊ (၂၆)၆-ဥပသမ္ပဒါဝဂ္ဂ၊ ပဉ္စမသုတ်။
ဥပဇ္ဈာယ်ဆရာတော်၏ အရည်အချင်း ၅-မျိုးကို ဟောတော်မူသည့်သုတ်။
(ဝိ၊၃၊၉၀၊) -အင်္ဂုတ္တရနိကာယ၊ ပဉ္စကနိပါတ၊ (၂၆) ၆-ဥပသမ္ပဒါဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် နိဿယည်းဆရာဖြစ်သော ရဟန်း၏အရည်အချင်း (ဂုဏ်အင်္ဂါ) ငါးပါးကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၁၆၅-၆။
အံ၊မြန်၊၃၊၁၆၇-၈။
အံ၊ဋ္ဌ၊၃၊၂၅၈။
-အင်္ဂုတ္တရနိကာယ၊ နဝကနိပါတ၊ ၁-ပဌမပဏ္ဏာသက၊ ၁-သမ္ဗောဓိဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အညတရရဟန်း၏ မေးလျှက်ချက်အရ သဒ္ဓါ, ဟိရီ, ဩတ္တပ္ပ, ဝီရိယ, ပညာတရားတို့ကို အမှီပြု၍ အကုသိုလ်ကို ပယ်စွန့်၏ ကုသိုလ်ကို ပွားများ၏။
အရိယပညာဖြင့် သိမြင်၍ ပယ်အပ်ပြီးသော အကုသိုလ်ကို အကြွင်းမဲ့ ပယ်ပြီးဖြစ်ပုံ၊ ဤတရားငါးပါး၌တည်၍ ပညာဖြင့် ဆင်ခြင်၍ မှီဝဲအပ်သည်ကို မှီဝဲခြင်း, သည်းခံအပ်သည်ကို သည်းခံခြင်းမှ ရှောင်ကြဉ်အပ်သည်ကို ရှောင်ကြဉ်ခြင်း, ပယ်ဖျောက်အပ်သည်ကို ပယ်ဖျောက်ခြင်းဟူသော တရားလေးပါးတို့ကို အမှီပြု၍ နေသောရဟန်းသည် “နိဿယသမ္ပန္န ဖြစ်၏ဟု ဘုရားရှင် ဟောတော်မူသည့်သုတ်။
-အံ၊၃၊၃၁၃။
အံ၊မြန်၊၃၊၃၁၂-၃။
-အင်္ဂုတ္တရနိကာယ၊ ဒသကနိပါတ၊ ၁ ပဌမပဏ္ဏာသက၊ ၄ ဥပါလိဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အရှင်ဥပါလိထေရ်၏ မေးလျှောက်ချက်အရ နိဿယည်းဆရာ ရဟန်း၏ အရည်အချင်း (ဂုဏ်အင်္ဂါ) (၁၀)မျိုးတို့ကို ဘုရားရှင် ဟောတော်မူသည့်သုတ်။
အံ၊မြန်၊၂၊၃၀၅။
-အင်္ဂုတ္တရနိကာယ၊ ပဉ္စကနိပါတ၊ (၂၆) ၆-ဥပသမ္ပဒါဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အာဝါသ, ကုလ, လာဘ, ဝဏ္ဏ, ဓမ္မ-ဟူသော မစ္ဆရိယ (ဝန်တိုမှု) ငါးမျိုးနှင့် ယင်းတို့တွင် ဓမ္မမစ္ဆရိယသည် စက်ဆုပ်ဖွယ် အကောင်းဆုံးဖြစ်ပုံကို ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၂၃၉။
-အင်္ဂုတ္တရနိကာယ၊ ပဉ္စကနိပါတ၊ (၂၆) ၆-ဥပသမ္ပဒါဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အာဝါသ၊ ကုလ၊ လာဘ၊ ဝဏ္ဏ၊ ဓမ္မ မစ္ဆရိယငါးပါးတို့ကို ပယ်စွန့်နိုင်ရန် အကြွင်းမဲ့ပယ်စွန့်နိုင်ရန် ဗြဟ္မစရိယကို ကျင့်သုံးအပ်၏-ဟု ရဟန်းတို့အား ဘုရားရှင်ဟောတော်မူသည့်သုတ်။
-အံ၊၃၊၂၂၀-၄။
အံ၊မြန်၊၃၊၂၂၀-၄။
အံ၊ဋ္ဌ၊၃၊၂၇၇-၉။
အံ၊ဋီ၊၃၊၂၉၈-၉။
-အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၄-မဟာဝဂ္ဂ၊ ပဉ္စမသုတ်။
ရူပါရူပသမာပတ်(၈)ပါး နိရောဓသမာပတ်တို့၌ ခန္ဓာငါးပါးတရားတို့ကို အနိစ္စ ဒုက္ခ ရောဂ, တဏ္ဍ, သလ္လ, အဃ, အာဗာဓ, ပရ, ပလောက, သုည အနတ္တအားဖြင့် ရှုသောယောဂီပုဂ္ဂိုလ်သည် ထိုခန္ဓာငါးပါးတရားတို့မှ စိတ်ကို နစ်စေ၍ နိဗ္ဗာနဓာတ်သို့ စိတ်ကိုရောက်အောင်ဆောင်၏။
ထိုယောဂီပုဂ္ဂိုလ်သည် ထိုနိဗ္ဗာန်အာရုံ၌တည်လျှက် အာသဝေါတရားတို့ ကုန်ခြင်းသို့ရောက်၏ အစရှိ သည်ဖြင့် လေးသမားဥပမာဖြင့် သမာပတ်တစ်ပါးစီ တစ်ပါးစီ ရှုမှတ်ပုံ၊ နိဗ္ဗာန်ကို မျက်မှောက်မပြုနိုင်လျှင် ဩရမ္ဘာဂိယသံယောဇဉ်တို့၏ ကုန်ခြင်းကြောင့် ထိုထို သမာပတ်၏ဘုံ၌ ဩပပါတိက ပဋိသန္ဓေနေ၍ အောက်ကာမဘုံသို့ ပဋိသန္ဓေအားဖြင့် မပြန်တော့ပုံကို သမာပတ်တစ်ပါးစီ တစ်ပါးစီ အကျယ်ဝေဖန်၍ ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၂၆၄-၅။
အံ၊မြန်၊၃၊၂၆၅-၆။
အံ၊ဋ္ဌ၊၃၊၂၈၈။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၁-အာနိသံသဝဂ္ဂ၊ အဋ္ဌမသုတ်။
သဒ္ဓါ, သီလ, ဗဟုဿုတ, ဓမ္မကထိက, ပရိသာဝစရ ဝိသာရဒေါ ပရိသာယ ဓမ္မဒေသက, ဝိနယဓရ, အာရညိက ပန္တသေနာသန, အာဘိစေတသိကာဒီနံ စတုန္နံ ဈာနာနံ နိကာမလာဘီ, အာသဝက္ခယပုဂ္ဂိုလ်များဖြစ်အောင် အဆင့်ဆင့်အားထုတ်ရမည်။
ထိုပုဂ္ဂိုလ်များဖြစ်လျှင် သမန္တပါသာဒိက, သဗ္ဗာကာရ ပရိပူရပုဂ္ဂိုလ်ဖြစ်ကြောင်း ရဟန်းတို့အား ဘုရားရှင်ဟောတော်မူသည့်သုတ်။
အံ၊မြန်၊၂၊၂၉၃။
-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက၊ (၂၄)၄-အာဝါသိကဝဂ္ဂ၊ ပဉ္စမသုတ်။
ကျောင်းထိုင်ရဟန်းတော်သည် (၁) မွန်မြတ်သော ငါးပါးသီလ၌ တည်စေခြင်း၊ (၂) သစ္စာလေးပါး တရားသိမြင်စေမှု၌ တည်စေခြင်း၊ (၃) မကျန်းမမာသူတို့အား အမြတ်ဆုံး ရတနာသုံးပါး၌ အောက်မေ့မှု “သတိ”ကို ဖြစ်စေခြင်း၊ (၄) နယ်ပယ်အသီး သီးမှ ရဟန်းတော်များ ကြွလာသည့်အခါ လူတို့အား လှူဒါန်းမှုပြုရန် တိုက်တွန်းခြင်း၊ (၅) ယုတ်ညံ့သည်ဖြစ်စေ, မွန်မြတ်သည်ဖြစ်စေ ပေးလှူသမျှသော ဘောဇဉ်တို့ကို ကိုယ်တိုင်ဘုဉ်းပေးခြင်း၊ သဒ္ဓါဆွမ်းကို မဖျက်ဆီးခြင်း-ဟူသော တရားငါးပါးတို့ဖြင့် လူတို့အား သနားစောင့်ရှောက် ချီးမြှောက်၏-ဟု ကျောင်းထိုင်ရဟန်းတော်နှင့် ဒကာ, ဒကာမတို့ ဆက်ဆံရေး (အခြေအနေ)ကို ဟောတော်မူသည့်သုတ်။
-အံ၊၂၊၂၄၇။
အံ၊မြန်၊၂၊၃၁၉။
အံ၊ဋီ၊၃၊၈၁။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၁-အာဟုနေယျဝဂ္ဂ၊ ပဌမသုတ်။
ဒွါရ ၆-ပါးတို့ဖြင့် အာရုံ ၆-ပါးတို့ကို သိသည်ရှိသော် ဣဋ္ဌာရုံ၌ ဝမ်းမြောက်မှု၊ အနိဋ္ဌာရုံ၌ စိတ်နှလုံးမသာယာမှု မဖြစ်ပဲ လျစ်လျူရှု၍ သတိသမ္ပဇဉ်ဖြင့် နေသည် ရှိသော် အာဟုနေယျ အစရှိသောဂုဏ်တို့နှင့် ပြည့်စုံနိုင်၏-ဟု ဟောတော်မူသည့်သုတ်။
ဤသုတ်၌-ရဟန္တာပုဂ္ဂိုလ်၏ အမြဲဖြစ်နေသော နေခြင်းကို ဟောတော်မူသည်ဟု အဋ္ဌကထာ၌ ဖွင့်ပြထားပါသည်။
-အံ၊၂၊၂၄၈။
အံ၊မြန်၊၂၊၃၂၀။
အံ၊ဋီ၊၃၊၈၂-၇။
ဣဒ္ဓိဝိဓ၊ ဒိဗ္ဗသောတ၊ စေတောပရိယ၊ ပုဗ္ဗေနိဝါသာနုဿတိ၊ ဒိဗ္ဗစက္ခု၊ အာသဝက္ခယ-ဟူသော အဘိညာဏ် ၆-ပါးနှင့် ပြည့်စုံသောရဟန်းတော်သည် အာဟုနေယျ အစရှိသောဂုဏ်တို့နှင့် ပြည့်စုံ၏-ဟု ဟောတော်မူသည့်သုတ်။
အဋ္ဌကထာ၌ -ရဟန္တာပုဂ္ဂိုလ်၏အဘိညာဉ် ၆-ပါးကို ဟောတော်မူသည်ဟု ဖွင့်ပါသည်။
ဋီကာ၌ -ပါဠိတော်လာ ပါဠိအဖွင့်တို့ကို အကျယ်ဖွင့်ပြထားပြီး၊ ဝိသုဒ္ဓိမဂ္ဂဋီကာ (၂။
၅၆)၌ အကျယ်ယူပါလေ-ဟု ဖွင့်ပြထားပါသည်။
-အံ၊၃၊၁၁၄-၅။
အံ၊မြန်၊၃၊၁၁၄-၅။
-အင်္ဂုတ္တရနိကာယ၊ အဋ္ဌကနိပါတ၊ ဒုတိယပဏ္ဏာသက၊ (၆) ၁-ဂေါတမီဝဂ္ဂ၊ သတ္တမသုတ်။
(၁)သီလရှိခြင်း၊ (၂)ဗဟုဿုတရှိခြင်း၊ (၃)ကလျာဏမိတ္တရှိခြင်း၊ (၄)သမ္မာဒိဋ္ဌိ ရှိခြင်း၊ (၅)ရူပသမာပတ်ကို ရပြီးခြင်း၊ (၆)ပုဗ္ဗေနိဝါသာနုဿတိအဘိညာဉ်ကို ရပြီးခြင်း၊ (၇)ဒိဗ္ဗစက္ခုအဘိညာဉ်ကို ရပြီးခြင်း၊ (၈)အာသဝက္ခယဉာဏ်ကို ရပြီးခြင်း-ဟူသော တရား ၈-ပါးတို့နှင့် ပြည့်စုံသောရဟန်းသည် အာဟုနေယျ-အစရှိသော ဂုဏ်လေးပါးတို့နှင့် ပြည့်စုံ၏-ဟု ဘုရားရှင် ဟောတော်မူသည့်သုတ်။
အံ၊မြန်၊၃၊၁၁၅။
သီလရှိခြင်း၊ ဗဟုဿုတရှိခြင်း၊ အာရဒ္ဓဝီရိယဖြစ်ခြင်း၊ အာရညိကဖြစ်ခြင်း အရတိ ရတိသဟဖြစ်ခြင်၊ ဘယဘေရဝသဟဖြစ်ခြင်း၊ ရူပသမာပတ်လေးပါးကို ရပြီးခြင်း၊ အာသဝက္ခယဉာဏ်ကို ရပြီးခြင်း-ဟူသော တရား ၈-ပါးတို့နှင့် ပြည့်စုံသောရဟန်းတော်သည် အာဟုနေယျ-အစရှိသော ဂုဏ်လေးပါးနှင့် ပြည့်စုံပေ၏-ဟု ဟောတော်မူသည့်သုတ်။
-အံ၊၃၊၁၈၀။
အံ၊မြန်၊၃၊၁၈၁-၂။
အံ၊ဋ္ဌ၊၃၊၂၆၂။
-အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၂-သီဟနာဒဝဂ္ဂ၊ ဒသမသုတ်။
အရဟာ၊ အရဟတ္တာယပဋိပန္န၊ အနာဂါမီ၊ အနာဂါမိဖလသစ္ဆိကိရိယာယပဋိပန္န၊ သကဒါဂါမီ၊ သကဒါဂါမိဖလသစ္ဆိကိရိယာယ၊ သောတာပန္န၊ သောတာပတ္တိဖလ သိစ္ဆိကိရိယာယပဋိပန္န၊ ဂေါတြဘူ-ဟူသော ပုဂ္ဂိုလ် (၉)ယောက်သည် အာဟုနေယျ၊ ပါဟုနေယျ၊ ဒက္ခိဏေယျ၊ အဉ္ဇလီကရဏီယ၊ အနုတ္တရံ ပုညက္ခေတ္တလောကဿဖြစ်သည်ဟု ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၃၊၂၇၄။
အံ၊မြန်၊၃၊၂၇၅။
အံ၊ဋ္ဌ၊၃၊၂၉၀။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၂-နာထဝဂ္ဂ၊ ဆဋ္ဌသုတ်။
သဗ္ဗညုဘုရားရှင်၊ ပစ္စေကဗုဒ္ဓါ၊ ဥဘတောဘာဂဝိမုတ္တပုဂ္ဂိုလ်၊ ပညာဝိမုတ္တပုဂ္ဂိုလ်၊ ကာယသက္ခီပုဂ္ဂိုလ်၊ ဒိဋ္ဌိပ္ပတ္တပုဂ္ဂိုလ်၊ သဒ္ဓါဝိမုတ္တပုဂ္ဂိုလ်၊ သဒ္ဓါနုသာရီပုဂ္ဂိုလ်၊ ဓမ္မာနုသာရီ ပုဂ္ဂိုလ်၊ (သိခါပတ္တဝိပဿနာဉာဏ်ဖြစ်သော နိဗ္ဗာန်ကိုအာရုံပြုသော)ဂေါတြဘူဉာဏ်နှင့် ပြည့်စုံသော တိဟိတ်ပုထုဇဉ်ပုဂ္ဂိုလ်-ဟူသော ပုဂ္ဂိုလ်ဆယ်မျိုးတို့သည် အာဟုနေယျအစရှိသော ဂုဏ်လေးပါးတို့နှင့် ပြည့်စုံပေကုန်၏-ဟု ဟောတော်မူသည့်သုတ်။
-အံ၊၃၊၄၁၇-၉။
အံ၊မြန်၊၃၊၄၀၉-၄၁၁။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၁၀) ၅-ဥပါလိဝဂ္ဂ၊ သတ္တမသုတ်။
(၁)သီလရှိခြင်း၊ (၂)ဗဟုဿုတရှိခြင်း၊ (၃)ကလျာဏမိတ္တရှိခြင်း၊ (၄)သမ္မာဒိဋ္ဌိ ဖြစ်ခြင်း၊ (၅)ဣဒ္ဓိဝိဓ၊ (၆)ဒိဗ္ဗသောတ၊ (၇)ပရစိတ္တဝိဇာနန၊ (၈)ပုဗ္ဗေနိဝါသာနုဿတိ၊ (၉)ဒိဗ္ဗစက္ခု-ဟူသော အဘိညာဉ်ငါးပါးနှင့် (၁၀)အာသဝက္ခယဉာဏ်ကို ရပြီးခြင်း-ဟူသော တရားဆယ်မျိုးတို့နှင့် ပြည့်စုံသောပုဂ္ဂိုလ်သည် အာဟုနေယျ-အစရှိသော ဂုဏ်တို့နှင့် ပြည့်စုံပေ၏-ဟု ဘုရားရှင် ဟောတော်မူသည့်သုတ်။
-အံ၊၂၊၂၅၁။
အံ၊မြန်၊၂၊၃၂၆။
အံ၊ဋ္ဌ၊၃၊၈၈။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၁-အာဟုနေယျဝဂ္ဂ၊ အဋ္ဌမသုတ်။
(၁) ဘုရားရှင်, ရဟန်းသံဃာတော်, ကမ္မဋ္ဌာန်းအာရုံတို့ကို ရှုမြင်မှု၊ (၂) ရတနာ သုံးပါး၏ ဂုဏ်ကျေးဇူး, ဘုရားမြတ်စွာ တရားတော်ကိုကြားနာမှု၊ (၃) သဒ္ဓါအစရှိသော အရိယာဥစ္စာခုနစ်ပါးကိုရရှိမှု၊ (၄) အဓိသီလ အစရှိသော သိက္ခာသုံးပါးကို ဖြည့်ကျင့် မှု၊ (၅) ရတနာသုံးပါးအား ပြုစုလုပ်ကျွေးမှု၊ (၆) ရတနာသုံးပါး ဂုဏ်တော်များကို အမှတ်ရမှု-ဟူသော လောကီ လောကုတ္တရာအမြတ်ဆုံး (အနုတ္တရိယ) တရားခြောက်မျိုးကို ဟောကြားတော်မူသည့်သုတ်။
-အံ၊၂၊၂၈၆-၉။
အံ၊မြန်၊၂၊၃၆၈-၃၇၂။
အံ၊ဋ္ဌ၊၃၊၁၀၄-၅။
အံ၊ဋီ၊၃၊၁၀၅။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၃-အနုတ္တရိယဝဂ္ဂ၊ ဒသမသုတ်။
အထက်ပါ အနုတ္တရိယတရား ခြောက်ပါးကိုပင် အကျယ်ဝေဖန်၍ ဟောပြသည့်သုတ်၊ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၁-အာဟုနေယျဝဂ္ဂ၊ နဝမသုတ်။
(စီးပွားချမ်းသာ၏ အကြောင်းဖြစ်သော) အဖန်ဖန် အောက်မေ့ခြင်းတို့သည် ဗုဒ္ဓါနုဿတိ, ဓမ္မာနုဿတိ, သံဃာနုဿတိ, သီလာနုဿတိ, စာဂါနုဿတိ, ဒေဝတာနုဿတိ-ဟု ခြောက်ပါးရှိကုန်၏ဟု ဟောတော်မူသည့်သုတ်။
-အံ၊၂၊၂၇၅-၇။
အံ၊မြန်၊၂၊၃၅၄-၆။
အံ၊ဋ္ဌ၊၃၊၁၀၁။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၃-အနုတ္တရိယဝဂ္ဂ၊ ပဉ္စမသုတ်။
အထက်သုတ်လာ အနုဿတိခြောက်ပါးတို့တွင် တစ်ပါးစီ တစ်ပါးစီကို ပွားများ နေသော အချိန်၌ ရာဂ, ဒေါသ, မောဟတို့ထကြွသောင်းကျန်းသောစိတ် မဖြစ်၊ ထိုအခါ၌ ထိုပုဂ္ဂိုလ်၏စိတ်သည် ဖြောင့်မတ်စွာသာလျှင် ဖြစ်၏။
ကာမဂုဏ်၌ စွဲမက်မှု “ဂေဓ”မှ ကျွတ်လွတ်ထွက်မြောက်၏။
ဤကမ္မဋ္ဌာန်းကို အကြောင်းပြု၍ ဤလောက၌ အချို့သောသတ္တဝါတို့သည် ကိလေသာတို့မှ စင်ကြယ်ကုန်၏ဟု ဟောတော်မူသည့်သုတ်။
-အံ၊၂၊၂၅၆-၂၆၀။
အံ၊မြန်၊၂၊၃၃၆-၇။
အံ၊ဋ္ဌ၊၃၊၉၆။
အံ၊ဋီ၊၃၊၉၆။
-အင်္ဂုတ္တရနိကာယ၊ ဆက္ကနိပါတ ၁-ပဌမပဏ္ဏာသက၊ ၂-သာရဏီယဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အသေမကောင်းသော နေခြင်းခြောက်မျိုးနှင့် အသေကောင်းသောနေခြင်း ခြောက်မျိုးတို့ကို ရဟန်းတို့အား ဟောတော်မူသည့်သုတ်။
-အံ၊၂၊၂၆၀-၁။
အံ၊မြန်၊၂၊၃၃၇-၈။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၂-သာရဏီယဝဂ္ဂ၊ ပဉ္စမသုတ်။
(၁) အမှုသစ်၊ (၂) စကားပြောဆိုမှု၊ (၃) အိပ်ခြင်း၊ (၄) အပေါင်းအသင်း၊ (၅) ဆက်ဆံမှု (ငါးမျိုး)၊ (၆) သံသရာ၌ ချဲ့ထွင် (ကြာမြင့်)မှု ဟူသော တရားခြောက်ပါးတို့၌ မွေ့လျော်ပျော်ပိုက်အားထုတ်သော ကျောင်းနေရဟန်းသည် ကွယ်လွန်ပြီးနောက် အဖန်ဖန် ပူပန်နေရ၏။
ထိုတရားခြောက်မျိုးတို့၌ မမွေ့လျော် မပျော်ပိုက် အားမထုတ်သော ကျောင်းနေရဟန်းတော်သည် ကွယ်လွန်ပြီးနောက် မပူပန်ရတော့။
နိဗ္ဗာန်၌ မွေ့လျော်သော သက္ကာယဒိဋ္ဌိကို စွန့်ပယ်ပြီး ဒုက္ခ၏ကုန်ဆုံးရာ နိဗ္ဗာန်ကို မျက်မှောက်ပြုပြီး သူဖြစ်၏-ဟု အရှင်သာရိပုတ္တရာထေရ်က ရဟန်းတို့အား ဟောပြသည့်သုတ်။
-အံ၊၂၊၂၂၆-၈။
အံ၊မြန်၊၂၊၃၄၄-၆။
အံ၊ဋ္ဌ၊၃၊၉၈။
အံ၊ဋီ၊၃၊၉၈။
-အင်္ဂုတ္တရနိကာယ၊ ဆက္ကနိပါတ၊ ၁-ပဌမပဏ္ဏာသက၊ ၂-သာရဏီယဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံတော်အတွင်း ဒေသစာရီကြွချီတော်မူရာ တစ်ခုသောသစ်ပင်အောက်ဝယ် ခေတ္တသီတင်းသုံးတော်နေစဉ်-တံငါသည် (ငါးသတ် ရောင်းသူ)၊ နွားသတ်သမား၊ ဆိတ်သတ်သမား၊ ဝက်သတ်သမား၊ ငှက်သတ်သမား၊ သားသတ်သမားတို့သည် ဆိုင်ရာသတ္တဝါတို့ကို သတ်ဖြတ်ရောင်းဝယ်၍ ထိုသားသတ် လုပ်ငန်း အသက်မွေးမှုကြောင့် ဆင်စီးရသူ၊ မြင်းစီးရသူ၊ ရထားစီရသူ၊ ယာဉ်ဖြင့် လှည့်လည်သွားလာသူ၊ စည်းစိမ်ခံစားရသူ၊ များစွာသောစည်းစိမ်အစုဖြင့် ကြီးပွား ချမ်းသာသူကို တွေ့မြင်ဖူး၊ ကြားသိဖူးသလောဟု မေးမြန်းတော်မူပါသည်။
ရဟန်းတို့က မတွေ့မမြင်ဘူး၊ မသိဘူးကြောင်းလျှောက်ထားသည့်အခါ ငါဘုရားလည်း မတွေ့မြင်ဘူး၊ မကြားသိးကြောင်း-သတ်မည့်သတ္တဝါတို့ကို ယုတ်မာသောစိတ်ဖြင့် ကြည့်ရှုနေခြင်းကြောင့် ထိုသို့ဖြစ်ရပုံ၊ လူတို့ကိုသတ်ရာ၌ အဘယ်ဆိုဖွယ်ရာရှိအံ့ နည်း။
ထိုသားသတ်သူအား ရှည်မြင့်စွာသောကာလပတ်လုံး အစီးအပွားမဲ့ ဆင်းရဲ ရန်ဖြစ်ပုံ၊ ကွယ်လွန်ပြီးနောက် ငရဲသို့ရောက်နိုင်ပုံကို ရဟန်းတို့အား အသီးအသီး ဘုရားရှင် ဟောကြားတော်မူသည့်သုတ်။
-အံ၊၂၊၂၆၈-၂၇၀။
အံ၊မြန်၊၂၊၃၄၆-၈။
အံ၊ဋ္ဌ၊၃၊၉၈-၉။
အံ၊ဋီ၊၃၊၉၈-၉။
-အင်္ဂုတ္တရနိကာယ၊ ဆက္ကနိပါတ ၁-ပထမပဏ္ဏာသက၊ ၂-သာရဏီယဝဂ္ဂ၊ နဝမသုတ်။
ဘုရားရှင် ဝဇ္ဇီနိုင်ငံ နာတိကရွာ အုတ်ကျောင်းတော်၌ သီတင်းသုံးတော်မူ နေစဉ် ရဟန်းတို့ မရဏဿတိကိုပွားများသည်ရှိသော် ကြိမ်ဖန်များစွာ အလေ့အလာ ပြုအပ်သည်ရှိသော် များသောအကျိုးရှိ၏။
များသောအာနိသင်ရှိ၏၊ အမြိုက်နိဗ္ဗာန်သို့ သက်ဝင်၏။
အမြိုက်နိဗ္ဗာန်လျှင် အပြီးအဆုံးရှိ၏-ဟု ရဟန်းတို့အား ဘုရားရှင် ဟောတော်မူပါသည်။
ရဟန်းတစ်ပါးက “မိမိ မရဏဿတိကို ပွားများပါကြောင်း” လျှောက်ထား၏။
ဘုရားရှင်က အဘယ်သို့ပွားများသနည်းဟု မေးတော်မူ၏။
အညတရ ရဟန်းက “ငါတစ်နေ့တစ်ညဉ့်မျှ အသက်ရှင်ပါမူ ကောင်းလေစွ၊ ဘုရားရှင်၏အဆုံးအမကို နှလုံးသွင်းရာ၏။
များစွာလိုက်နာသမှု ပြုအပ်ရာ၏”ဟု နှလုံးသွင်းကြောင်းလျှောက်ထားပါသည်။
ရဟန်းတစ်ပါးက တစ်နေ့မျှ အသက်ရှင်ရပါမူ ကောင်းလေစွ။
ရဟန်းတစ်ပါးက “ဆွမ်းတစ်နပ်စားချိန်မျှ အသက်ရှင်ရပါမူကောင်းလေစွ” ရဟန်းတစ်ပါးက “ဆွမ်းလေးလုပ်, ငါးလုပ်မျှစား၍ မျိုချနေချိန်မျှ ရဟန်းတစ်ပါးက “ဆွမ်းတစ်လုပ်စား၍ မျိုချနေချိန်မျှ ရဟန်းတစ်ပါးက “ဝင်သက်ကိုရှူ၍ ထွက်သက်ကိုရှိုက်နေသမျှ-အသက်ရှင်ရပါမူ ကောင်းလေစွ။
ဘုရားရှင်၏ အဆုံးအမတော်ကို နှလုံးသွင်းရာ၏။
များစွာလိုက်နာသမှု ပြုရာ၏”ဟု နှလုံးသွင်းပါကြောင်း လျှောက်ထားသည်။
ရဟန်းတို့ ... မရဏဿတိကိုပွားများနေကြသော ဤရဟန်းတို့သည် မမေ့မလျော့ သတိတရားဖြင့်နေကြကုန်၏။
အာသဝေါတရားတို့ ကုန်ခန်းစေရန် ထက်မြတ်စွာ မရဏဿတိကို ပွားများနေကြပေကုန်၏။
“ငါတို့ မမေ့မလျော့ သတိတရားဖြင့်နေကြကုန်အံ့။
အာသဝေါတရားတို့ ကုန်ခန်းစေရန် မရဏဿတိကို ထက်ထက်မြက်မြက် ပွားများကြကုန်အံ့-ဟု ကျင့်ရ မည်ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၂၇၀-၂။
အံ၊မြန်၊၂၊၃၄၈-၃၅၀။
ဘုရားရှင် ဝဇ္ဇီနိုင်ငံ နာတိကရွာ အုတ်ကျောင်းတော်၌ သီတင်းသုံးတော်မူနေစဉ် အထက်သုတ်တော်အတိုင်း မရဏဿတိပွားများခြင်းနှင့် အကျိုးအာနိသင်တို့ကို မိန့်ကြားတော်မူပါသည်။
ရဟန်းတို့ နေ့ကိုလွန်မြောက် ညဉ့်သို့ရောက်သည်ရှိသော် “ငါ့မှာ သေခြင်း၏ အကြောင်းတရားတို့ များစွာရှိကုန်၏၊ ထိုသေခြင်းအကြောင်းတစ်မျိုးမျိုးကြောင့် ငါ့အား အန္တရာယ်ရှိရာ၏၊ ညဥ့်အခါသေသောငါ့အား အန္တရာယ်ကိုပြုတတ်ကုန်သော မပယ် အပ်ကုန်သေးသော အကုသိုလ်တရားတို့ ရှိကုန်သေးသလော”ဟု ဆင်ခြင်ရမည်။
ထိုအကုသိုလ်တရားတို့ ရှိနေသည်ကိုသိသောရဟန်းသည် ပုဆိုးမီးလောင်၊ ဦးခေါင်းမီးလောင်နေသောသူသည် ထိုမီးကို ငြိမ်းသတ်ခြင်းငှာ လွန်ကဲသောအလိုဆန္ဒ၊ လွန်ကဲသောဝီရိယ၊ အတိုင်းထက်အားထုတ်မှု၊ မဆုတ်မနစ်မှု၊ သတိ၊ ဉာဏ်ပညာကို ပြုအပ်သကဲ့သို့ ထို့အတူ ထိုအကုသိုလ်တရားတို့ကိုပယ်ရန် လွန်ကဲသောအလိုဆန္ဒ၊ သတိ, ဆင်ခြင်ဉာဏ်ကို ပြုအပ်၏။
ညဉ့်ကိုလွန်မြောက် နေ့သို့ရောက်သည်ရှိသော် ရှေးနည်းအတူဆင်ခြင်ပြီး အားထုတ်သမှုပြုရာ၏။
နေ့ပိုင်း၌ကွယ်လွန်သောငါ့အား အန္တရာယ်ကိုပြုတတ်ကုန်သော မပယ်အပ်သော အကုသိုလ်တရားတို့ မရှိတော့ကုန်ဟုသိသော ရဟန်းသည် ကုသိုလ်တရားတို့၌ ထိုပီတိပါမောဇ္ဇဖြင့်နေရမည်။
ရဟန်းတို့ မရဏသတိကိုပွားများအပ် ကြိမ်ဖန် များစွာ အလေ့အလာပြုအပ်သော် များစွာအကျိုးကြီး များစွာအာနိသင်ကြီးမား၏။
အမတောဂဓ၊ အမတပရိယောသာနဖြစ်၏-ဟု ရဟန်းတို့အား ဘုရားရှင်ဟောတော် မူသည့်သုတ်။
-အံ၊၃၊၁၃၅-၈။
အံ၊မြန်၊၃၊၁၃၇-၁၄၀။
-အင်္ဂုတ္တရနိကာယ၊ အဋ္ဌကနိပါတ၊ ၂-ဒုတိယပဏ္ဏာသက၊ (၈) ၃-ယမကဝဂ္ဂ၊ တတိယသုတ်။
ဘုရားရှင် ဝဇ္ဇီနိုင်ငံ နာတိကရွာ အုတ်ကျောင်းတော်၌ သီတင်းသုံးတော်မူနေ စဉ် အထက်သုတ်(၁)နှင့်တူပါသည်။
ဤသုတ်၌... ပထမရဟန်း -ညဉ့်နေ့မျှ ဒုတိယရဟန်း -တစ်နေ့မျှ တတိယရဟန်း -နေ့ဝက်မျှ စတုတ္ထရဟန်း -ဆွမ်းတစ်ထပ်စားနေရုံမျှ ပဉ္စမရဟန်း -ဆွမ်းထက်ဝက်စားနေရုံမျှ ဆဋ္ဌရဟန်း -ဆွမ်းလေးလုပ်, ငါးလုပ်စားနေချိန်မျှ သတ္တမရဟန်း -ဆွမ်းတစ်လုပ်စားနေချိန်မျှ အဋ္ဌမရဟန်း -ဝင်လေထွက်လေ ရှူရှိုက်နေချိန်မျှ-ဤမျှထူးပါသည်။
-အံ၊၃၊၁၃၈-၁၄၀။
အံ၊မြန်၊၃၊၁၄၀-၁။
-အင်္ဂုတ္တရနိကာယ ... စတုတ္ထသုတ်။
ဘုရားရှင် ဝဇ္ဇီနိုင်ငံ ... သီတင်းသုံးတော်မူနေစဉ် မရဏဿတိပွားများပုံ၊ သေခြင်းတရားဆင်ခြင်ပုံ၊ သေချိန်၌အန္တရာယ်ပြုနိုင်သော မပယ်ရသော အကုသိုလ် တရားတို့ကို ပြင်းပြင်းထန်ထန် ပယ်သတ်နိုင်အောင် ကြိုးစားအားထုတ်ပုံ ပယ်ပြီးပါက ထိုပီတိသောမနဿဖြင့် ကုသိုလ်ကောင်းမှုတို့၌ နေ့ညဉ့်ပတ်လုံးကျင့်သုံးလျက်နေရန် အကျိုးအာနိသင်ကြီးမားသော မရဏဿတိကို အားထုတ်ကြရန် ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၂၇၇-၉။
အံ၊မြန်၊၂၊၃၅၆-၃၆၀။
အံ၊ဋီ၊၃၊၁၀၁-၂။
-အင်္ဂုတ္တရနိကာယ၊ ဆက္ကနိပါတ၊ ၁-ပဌမပဏ္ဏာသက၊ ၃-အနုတ္တရိယဝဂ္ဂ၊ ဆဋ္ဌသုတ်။
အရှင်ကစ္စာနထေရ် ကောသလနိုင်ငံ ... သီတင်းသုံးတော်မူနေစဉ် “ငါ့ရှင်တို့ ဇာနတာ, ပသတာ, အရဟတာ, သမ္မာသမ္ဗုဒ္ဓဖြစ်တော်မူသော မြတ်စွာဘုရားသည် ငါးဖြာအာရုံ ကာမဂုဏ်တို့ဖြင့် ကျဉ်းမြောင်းကြပ်တည်းသောလူ့ဘဝ၌ သတ္တဝါတို့ကို ကိလေသာတို့ကို သန့်ရှင်းစင်ကြယ်စေနိုင်သော၊ တအုံနွေးနွေး စိတ်မအေးမှု “သောက”၊ ပြောပြောဆိုဆို ငိုယိုမှု “ပရိဒေဝ”တို့ကို လွန်မြောက်စေနိုင်သော ကိုယ် ဆင်းရဲမှု“ဒုက္ခ” စိတ်ဆင်းရဲမှု “ဒေါမနဿ”တို့ကို ချုပ်ငြိမ်းစေနိုင်သော အရိယာမဂ် ဉာဏ်ကို ရစေနိုင်သော၊ နိဗ္ဗာန်ကို ကိုယ်ထိလက်ရောက် မျက်မှောက်ပြုနိုင်သော အနုဿတိ ခြောက်ပါးတို့ကို ပွားများခွင့်ရခြင်းကို လျော်စွာသိမြင်တော်မူခြင်းသည် ရင်သပ်ရှုမောအံ့ဩလောက်ပါပေ၏။
ရှေးကမဖြစ်စဖူး ယခုမှ အသစ်အထူးဖြစ်ပါပေ ၏ဟု သတ္တာနံ ဝိသုဒ္ဓိဓမ္မ (၁) ဗုဒ္ဓါနုဿတိ၊ (၂) ဓမ္မာနုဿတိ၊ (၃) သံဃာနုဿတိ၊ (၄) သီလာနုဿတိ၊ (၅) စာဂါနုဿတိ၊ (၆) ဒေဝတာနုဿတိ-တို့ကို ပွားများပုံနှင့် ရရှိသော အကျိုးအာနိသင်တို့ကို ရဟန်းတို့အား အကျယ်ဟောတော်မူသည့်သုတ်။
-အံ၊၂၊၂၉၀၊ အံ၊မြန်၊၂၊၃၇၃။
အံ၊ဋ္ဌ၊၃၊၁၀၅။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၄-ဒေဝတာဝဂ္ဂ၊ ဒုတိယသုတ်။
သတ္ထုဂါရဝ, ဓမ္မဂါရဝ, သံဃဂါရဝ, သိက္ခာဂါရဝ, အပ္ပမာဒဂါရဝ, ပဋိသန္တာရဂါရဝ -ဟူသော ဂါရဝတရားခြောက်ပါးတို့သည် (ယင်းတို့နှင့်ပြည့်စုံသော) ရဟန်းတော်အတွက် မဆုတ်ယုတ်ကြောင်းတရား ဖြစ်ပါသည်-ဟု နတ်သားတစ်ယောက် လာရောက် လျှောက်ထားပုံ, ဘုရားရှင်က ထပ်ဆင့်၍ ရဟန်းတော်များအား ဟောကြားတော်မူပုံကို ပြဆိုသည့်သုတ်။
-အံ၊၂၊၂၉၁။
အံ၊မြန်၊၂၊၃၇၄-၅။
-အင်္ဂုတ္တရနိကာယ၊ ... ၊ ၄-ဒေဝတာဝဂ္ဂ၊ တတိယသုတ်။
သတ္ထုဂါရဝ, ဓမ္မဂါရဝ, သံဃဂါရဝ, သိက္ခာဂါရဝ, ဟိရိဂါရဝ, ဩတ္တပ္ပဂါရဝဟူသော ဂါရဝတရားခြောက်ပါးတို့သည် (ယင်းတို့နှင့်ပြည့်စုံသော) ရဟန်းတော်များအတွက် မဆုတ်ယုတ်ကြောင်းတရား ဖြစ်ပါသည်-ဟု အညတရနတ်သား လျှောက်ထား လာကြောင်းကို ဘုရားရှင်က ရဟန်းတော်များအား ထပ်ဆင့်၍ ဟောတော်မူသည့်သုတ်။
-အံ၊၂၊၂၉၅-၆။
အံ၊မြန်၊၂၊၃၇၉-၃၈၁။
အံ၊ဋ္ဌ၊၃၊၁၀၇-၈။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၄-ဒေဝတာဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဝေဠုကဏ္ဍကီမြို့သူ နန္ဒမာတာ ဥပါသိကာ၏ အဂ္ဂသာဝကနှစ်ပါးအမှူးရှိသော ဘိက္ခုသံဃာတော်အား ဆဠင်္ဂသမန္နာဂတ အလှူပွဲကို ဒိဗ္ဗစက္ခုအဘိညာဉ်ဖြင့် မြင်သိတော်မူခြင်းကြောင့် ဆဠင်္ဂသမန္နာဂတဖြစ်ပုံ၊ ယင်းအလှူ၏အကျိုးကို မဟာသမုဒ္ဒရာရှိ ရေဥပမာဖြင့် အသင်္ချေယျ အပ္ပမေယျ, မဟာပုညက္ခန္ဓဖြစ်ပုံကို အကျယ်တဝင့် ရဟန်းတို့အား ဘုရားရှင် စုဏ္ဏိယ-ပါဠိဂါထာတို့ဖြင့် ဟောကြားတော်မူသည့်သုတ်။
အဋ္ဌကထာ၌ စေတနာသုံးတန်၏ နယ်ပယ်ပမာဏ၊ ဆဠင်္ဂသမန္နာ ဂတဖြစ်ပုံ အစရှိသော မှတ်သားဖွယ်ရာတို့ကို ပြည့်ပြည့်စုံစုံ ဖွင့်ဆိုပြထားပါသည်။
(မြန်မာပြန်နှင့် အဋ္ဌကထာတို့၌ ဒါနသုတ်ဟုသာ ပြဆိုထားပါသည်။
-အံ၊၂၊၂၉၆-၇။
အံ၊မြန်၊၂၊၃၈၁-၂။
အံ၊ဋီ၊၃၊၁၀၈။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၄-ဒေဝတာဝဂ္ဂ၊ အဋ္ဌမသုတ်။
အညတရဗြာဟ္မဏက “မိမိသည် ပြုအပ်သော ကိစ္စမရှိ, သူတစ်ပါးသည် ပြုအပ်သော ကိစ္စမရှိ” ဟု လျှောက်ထားသဖြင့် “ရှေ့သို့ တက်ခြင်း, နောက်သို့ဆုတ်ခြင်းကို ကိုယ်တိုင်ပြု နေပါလျက် အဘယ်ကြောင့် ဤသို့ ပြောဆိုရသနည်း၊ အာရဗ္ဘဓာတ်, နိက္ကမဓာတ်, ပရက္ကမဓာတ်, ထာမဓာတ်, ဌိတိဓာတ်, ဥပက္ကမဓာတ်-ဟူသော အားထုတ်မှု ဝီရိယများရှိလျှင် ထိုဝီရိယသဘောတို့နှင့် ပြည့်စုံသူရှိရမည်။
ထိုသို့ရှိပါလျက် အဘယ်ကြောင့် မိမိသည် ပြုအပ်သော ကိစ္စမရှိ၊ သူတပါးသည် ပြုအပ်သော ကိစ္စမရှိ” ဟု ပြောရဘိသနည်းဟု မိန့်ကြားတော်မူရာ အညတရဗြာဟ္မဏက (သဘောပေါက် နားလည်ကျေနပ်သဖြင့်) ဥပါသကာ အဖြစ်ခံယူပါကြောင်း လျှောက်ထားသည့်သုတ်။
-အံ၊၂၊၂၉၉။
အံ၊မြန်၊၂၊၃၈၅။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၄-ဒေဝတာဝဂ္ဂ၊ ဧကာဒသမသုတ်။
အရှင်သာရိပုတ္တရာထေရ် မဂဓနိုင်ငံ ရာဇဂြိုဟ်မြို့တော်အနီး ဂိဇ္ဈကုဋ်တောင် ကျောင်းတော်မှ ရာဇဂြိုဟ်မြို့တွင်းသို့ ရဟန်းတော်များနှင့် ဆင်းသက်ကြွစဉ် သစ်တုံးကြီးကို တွေ့မြင်တော်မူသည့်အခါ “စေတောဝသိပ္ပတ္တ တန်ခိုးရှင်ပုဂ္ဂိုလ်သည် ဤ သစ်တုံးကြီးကို ပထဝီဓာတ်, အာပေါဓာတ်, တေဇောဓာတ်, ဝါယောဓာတ်, သုဘဓာတ်, အသုဘဓာတ် တစ်မျိုးမျိုးဖြင့် နှလုံးသွင်း(မှတ်သား)နိုင်ပုံ၊ သစ်တုံးကြီး၌ ထိုဓာတ်(၆)ပါး ရှိနေသောကြောင့် ပင်တည်းဟု ရဟန်းတို့အား အရှင်သာရိပုတ္တရာ ဟောတော်မူသည့်သုတ်။
အဋ္ဌကထာ၌ မှတ်သားဖွယ် ဖွင့်ဆိုချက်များပါရှိပါသည်။
-အံ၊၂၊၃၀၅-၉။
အံ၊မြန်၊၂၊၃၉၂-၆။
အံ၊ဋ္ဌ၊၃၊၁၁၃-၅။
အံ၊ဋီ၊၃၊၁၁၃။
-အင်္ဂုတ္တရနိကာယ၊ ဆက္ကနိပါတ ၁-ပဌမပဏ္ဏာသက၊ ၅-ဓမ္မိကဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မိဂဇာလာ ဥပါသိကာမ၏ မေးလျှောက်သော “ပုရာဏ (ဗြဟ္မစာရီ)နှင့် ဣသိဒတ္တ(အဗြဟ္မစာရီ)တို့ သကဒါဂါမ် ဖြစ်ပြီး တုသိတာနတ်ပြည်၌ဖြစ်ပုံ”ကို ဘုရားရှင်အားလျှောက်ထားရာ ဘုရားရှင်က သောရတပုဂ္ဂိုလ်နှစ်မျိုး၊ အဓိဂတကောဓမာန လောဘဓမ္မ ပုဂ္ဂိုလ်နှစ်မျိုး၊ အဓိဂတ ကောဓမာန ဝစီသင်္ခါရ ပုဂ္ဂိုလ်နှစ်မျိုးတို့ကို အကျယ်ဝေဖန်၍ ဟောတော်မူသည့်သုတ်။
အဋ္ဌကထာ၌ မှတ်သားဖွယ် ဖွင့်ဆိုချက်များရှိသည်။
-အံ၊၃၊၃၆၅-၃၇၀။
အံ၊မြန်၊၃၊၃၆၃-၈။
အံ၊ဋ္ဌ၊၃၊၃၂၃-၄။
အံ၊ဋီ၊၃၊၃၄၅-၆။
-အင်္ဂုတ္တရနိကာယ၊ ဒသကနိပါတ၊ ၂-ဒုတိယပဏ္ဏာသက၊ (၈) ၃-အာကင်္ခဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အထက်သုတ်တော်ပါ အရှင်အာနန္ဒာ မေးလျှောက်အပ်သော မိဂသာလာ၏ပြဿနာကို (၁) ဒုဿီလပုဂ္ဂိုလ် နှစ်မျိုး၊ (၂) သီလဝန္တပုဂ္ဂိုလ် နှစ်မျိုး၊ (၃) တိဗ္ဗရာဂပုဂ္ဂိုလ် နှစ်မျိုး၊ (၄) ကောဓန ပုဂ္ဂိုလ်နှစ်မျိုး၊ (၅) ဥဒ္ဓတပုဂ္ဂိုလ်နှစ်မျိုးဖြင့် ရှင်းလင်း၍ဟောတော်မူသည့်သုတ်။
-အံ၊၂၊၃၀၉-၃၁၁။
အံ၊မြန်၊၂၊၃၉၆-၉။
အံ၊ဋ္ဌ၊၃၊၁၁၅-၆။
အံ၊ဋီ၊၃၊၁၁၄။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၅-ဓမ္မိကဝဂ္ဂ၊ တတိယသုတ်။
(၁)ကြွေးယူရခြင်း၊ (၂)အတိုးပေးပါမည်ဟု ဝန်ခံရခြင်း၊ (၃)ကြွေးတောင်းခံ ရခြင်း၊ (၄)ကြွေးရှင်တို့ အလိုက်ခံရခြင်း၊ (၅)ချုပ်နှောင်ခံရခြင်း-ဟူသော ကာမဘောဂီ လူဆင်းရဲ၏ ဒုက္ခငါးပါး၊ ကုသိုလ်တရားတို့၌ သဒ္ဓါ၊ ဟိရီ၊ ဩတ္တပ္ပ၊ ဝီရိယ၊ ပညာ မရှိသောရဟန်းကို အရိယသာသနာတော်၌ ကိုယ်ပိုင်ဥစ္စာ မရှိ၊ မကြွယ်ဝသူ၊ လူမွဲဟု ဆိုထိုက်ပုံ၊ (၁)ကုသိုလ်တရားတို့၌ ထိုတရားငါးပါးမရှိသောကြောင့် ဒုစရိုက်ဆယ်ပါး လွန်ကျူးခြင်းသည် လူမွဲ၏ကြွေးယူသည်နှင့် တူပုံ၊ (၂)ဒုစရိုက်တရားပြုကျင့်ပြီး ဖုံးလွှမ်းခြင်းသည် အတိုးတက်လာသည်နှင့် တူပုံ၊ (၃)ထိုဒုစရိုက်အမှုကို ပြုကျင့်သောရဟန်းကို သီလရှိသူ, မြင့်မြတ်သောအကျင့်ရှိသူတို့က ကဲ့ရဲ့ခြင်းသည် ကြွေးတောင်းခံရသည်နှင့် တူပုံ၊ (၄)တောအုပ်အစရှိသော ဆိတ်ငြိမ်ရာအရပ်သို့ကပ်ရောက်နေသည့်အခါ စိတ် မချမ်းသာခြင်းနှင့် တကွ ယုတ်မာသောအကုသိုလ်ဝိတက်တရားများဖြစ်ပေါ်လာခြင်းသည် ကြွေးရှင်များ မိမိနောက်က တကောက်ကောက်အလိုက်ခံရသူနှင့် တူပုံ၊ ဒုစရိုက် လုပ်ငန်းကြောင့် ကွယ်လွန်သည်၏အခြားမဲ့ဘဝ၌ ငရဲ၊ တိရစ္ဆာန်ဖြစ်ရခြင်းသည် ချုပ်နှောင်ခံရသည်နှင့် တူပုံတို့ကို စုဏ္ဏိယဗန္ဓ၊ ဂါထာဗန္ဓများဖြင့် ဘုရားရှင်က ရဟန်းတို့အား ဟောတော်မူသည့်သုတ်။
-အံ၊၂၊၃၁၂-၃။
အံ၊မြန်၊၂၊၃၉၉-၄၀၁။
အံ၊ဋ္ဌ၊၃၊၁၁၇။
-အင်္ဂုတ္တရနိကာယ၊ ဆက္ကနိပါတ ၁-ပဌမပဏ္ဏာသက၊ ၅-ဓမ္မိကဝဂ္ဂ၊ စတုတ္ထသုတ်။
အရှင်မဟာစုန္ဒမထေရ် စေတိနိုင်ငံ သဟဇာတိယနိဂုံး၌ သီတင်းသုံးနေတော်မူ နေစဉ်-“ငါ့ရှင်တို့၊ ဤဘုရားမြတ်စွာသာသနာတော်၌ ဓမ္မယောဂ (=တရားဟော ဓမ္မကထိက)ရဟန်းတို့သည် ဈာယီ (=ဈာန်ဝင်စားသော) ရဟန်းတို့ကို ကဲ့ရဲ့ပုတ်ခတ်ပြောဆိုကြကုန်၏။
မကြည်ညိုကြကုန်။
ဈာယီရဟန်းတို့က ဓမ္မယောဂရဟန်းတို့ကို ပုတ်ခတ်ကဲ့ရဲ့ကြကုန်၏။
ဤသို့တစ်ဖွဲ့နှင့်တစ်ဖွဲ့ ပုတ်ခတ်ကဲ့ရဲ့ ပြောဆိုကြခြင်းသည် လူအများတို့ စီးပွားဖြစ်ရန်၊ လူအများတို့ချမ်းသာဖြစ်ရန်၊ လူအများ၏ နတ်လူတို့၏အကျိုးစီးပွား ချမ်းသာရန် ကျင့်ကြကုန်သည်မဟုတ်ကုန်။
ဓမ္မယောဂ ရဟန်းတို့အချင်းချင်း၏သာ ချီးမွမ်းအပ်သောဂုဏ်ကျေးဇူးကို ပြောဆိုကြကုန်၏။
ဈာယီရဟန်းတို့၏ဂုဏ်ကျေးဇူးကို မပြောဆိုကြကုန်။
ဈာယီ ရဟန်းတို့ကို မကြည်ညိုကြကုန်။
ဈာယီရဟန်းတို့သည် ဈာယီရဟန်းတို့၏သာ ဂုဏ်ကျေးဇူးကိုပြောဆိုကြကုန်၏။
ဓမ္မယောဂရဟန်းတို့၏ဂုဏ်ကျေးဇူးကို မပြောဆိုကြကုန်၊ ဓမ္မယောဂရဟန်းတို့ကို မကြည်ညိုကြကုန်။
ဤသို့ပြောဆိုနေကြခြင်းသည် လူအများတို့ အကျိုးစီးပွားများရန်၊ ချမ်းသာ များရန်၊ လူအများ၏ နတ်လူတို့၏အကျိုးစီးပွား ချမ်းသာများရန် ပြုကျင့်ကြသည် မဟုတ်။
ငါ့ရှင်တို့ ဓမ္မယောဂရဟန်းတို့သည် ဈာယီရဟန်းတို့၏ ဈာယီရဟန်းတို့သည် ဓမ္မယောဂရဟန်းတို့၏ ဂုဏ်ပုဒ်တို့ကိုဖော်ထုတ်ပြီး အချင်းချင်း ချီးမွမ်းစကားပြောကြား နိုင်အောင် ကျင့်သုံးကြရမည်။
(တစ်ပါးနှင့်တစ်ပါး တစ်ဖွဲ့နှင့်တစ်ဖွဲ့ ပုတ်ခတ်ကဲ့ရဲ့ မပြောကြားဘဲ ကျေးဇူးဂုဏ်ပုဒ်ကိုသာ (ဝမ်းမြောက်ဝမ်းသာ) ပြောကြားကြရမည်ဟု ရဟန်းတို့အား မဟာစုန္ဒထေရ် မိန့်ကြားတော်မူသည့်သုတ်။
-အံ၊၃၊၂၈၉-၂၉၃။
အံ၊မြန်၊၃၊၂၉၀-၃။
အံ၊ဋ္ဌ၊၃၊၃၀၀။
-အင်္ဂုတ္တရနိကာယ၊ ဒသကနိပါတ၊ ၁-ပဌမပဏ္ဏာသက၊ ၃-မဟာဝဂ္ဂ၊ စတုတ္ထသုတ်။
အရှင်မဟာစုန္ဒထေရ် စေတီနိုင်ငံ သဟဇာတိမြို့၌ သီတင်းသုံးတော်မူနေစဉ်ငါ့ရှင်တို့ ဉာဏဝါဒကိုပြောဆိုသော ရဟန်း၊ ဘာဝနာဝါဒကိုပြောဆိုသော ရဟန်း၊ ဉာဏဝါဒ, ဘာဝနာဝါဒ နှစ်မျိုးပြောဆိုသော ရဟန်းတို့အား လောဘ-ဒေါသ-မောဟ-ကောဓ-ဥပနာဟ-မက္ခ-ပဠာသ-မစ္ဆရိယ-ပါကာ ဣဿာ-ပါပိကာဣစ္ဆာတို့ ကုသိုလ်စိတ်ကိုလွှမ်းမိုး၍ တည်တံ့နေအံ့၊ ဤအရှင်ကို လောဘ ... ပါပိကာဣစ္ဆာ လွှမ်းမိုး၍တည်နေ၏ဟု သိအပ်၏။
ရဟန်းတို့ ဥစ္စာမဲ့မွဲ ပစ္စည်းနည်း၍ ဆင်းရဲသောယောက်ျားသည် ဆင်းရဲသူ ဖြစ်လျက် ချမ်းသာကြွယ်ဝသောစကားကို ပြောကြားရာ၏။
ပစ္စည်းဥစ္စာမရှိသူဖြစ်လျက် ပစ္စည်းဥစ္စာရှိသောစကားကို ပြောကြားရာ၏။
စည်းစိမ်မရှိဖြစ်လျက် စည်းစိမ် ရှိသောစကားကို ပြောကြားရာ၏။
တစ်စုံတစ်ခုပြုဖွယ်ကိစ္စဖြစ်ပေါ်လာလျှင် ဥစ္စာ၊ စပါး၊ ရွှေ၊ ငွေကို ပြုဖွယ်ကိစ္စအသုံးချရန် မတတ်နိုင်ရာ။
ထိုယောက်ျားကို ပစ္စည်း ဥစ္စာမရှိသူဟု သိရာသကဲ့သို့၊ ဤအတူ ဤရဟန်းကိုလည်း လောဘ ပါပိစ္ဆာ လွှမ်းမိုးနှိပ်စက်ခံနေရသူဟု သိရာ၏။
ထိုရဟန်းသုံးမျိုးတို့အား လောဘ ... ပါပိကာဣစ္ဆာတို့ မလွှမ်းမိုး မနှိပ်စက် နိုင်သူဟု သိရာ၏ဟု ကဏှပက္ခ, သုက္ကပက္ခ ရဟန်းတစ်မျိုးစီကို အသီးအသီး အကျယ်ဝေဖန်၍ ဟောတော်မူသည့်သုတ်။
-အံ၊၂၊၃၁၆။
အံ၊မြန်၊၂၊၄၀၅-၆။
အံ၊ဋ္ဌ၊၃၊၁၁၈။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၅-ဓမ္မိကဝဂ္ဂ၊ အဋ္ဌမသုတ်။
ဣန္ဒြိယသံဝရမရှိ (ပျက်စီး)လျှင် သီလပျက်စီးပုံမှစ၍ သမ္မာသမာဓိ၊ ယထာဘူတဉာဏဒဿန၊ နိဗ္ဗိဒါဝိရာဂ၊ ဝိမုတ္တိဉာဏဒဿနတရားတို့ အဆင့်ဆင့်ပျက်စီးနိုင်ပုံကိုလည်းကောင်း၊ ဣန္ဒြိယသံဝရရှိလျှင်၎င်းနှင့်ပြည့်စုံသောရဟန်းအား သီလပြည့်စုံသော အကြောင်းရှိပုံမှစ၍ အထက်ပါတရားလေးပါးတို့နှင့် ပြည့်စုံနိုင်ပုံကိုလည်းကောင်း အခက် အရွက်နှင့် ပြည့်စုံသော သစ်ပင်ဥပမာဖြင့် ကဏှပက္ခ, သုက္ကပက္ခဒေသနာတော်ဖြင့် ဟောတော်မူသည့်သုတ်။
-အံ၊၂၊၃၂၁-၈။
အံ၊မြန်၊၂၊၄၁၀-၇။
အံ၊ဋ္ဌ၊၃၊၁၂၀-၂။
အံ၊ဋီ၊၃၊၁၁၈-၉။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၅-ဓမ္မိကဝဂ္ဂ၊ ဒွါဒသမသုတ်။
ဇာတိဘူမိအရပ်၌ အာဂန္တုကရဟန်းတို့ကို ဆဲရေးခြင်း အစရှိသော အကြောင်းကြောင့် ဥပါသကာတို့ နှင်ထုတ်လိုက်သော ကျောင်းတိုက်(၇) တိုက်တို့၏ ကျောင်းထိုင်ပုဂ္ဂိုလ် အရှင်ဓမ္မိကအား တီရဒဿိကသကုဏ ဥပမာအားဖြင့် မိန့်တော်မူပြီး ကောရဗျမင်း၏ သုပ္ပတိဋ္ဌ နိဂြောဓရာဇာအကြောင်း၊ ဆသတ္တာရတို့အား ပြစ်မှားဆဲရေးသူတို့ ခံစားရသော အပြစ်ထက် သောတာပန်ပုဂ္ဂိုလ်အား ပြစ်မှား ဆဲရေးသူတို့ ခံစားရသော အပြစ်ကကြီးမားပုံ၊ သဗြဟ္မစာရီပုဂ္ဂိုလ်တို့၌ စိတ်မပြစ်မှားပဲ ကျင့်ရန် ဘုရားရှင် ဟောတော်မူသည့်သုတ်။
-သုတ္တနိ၊၃၃၅-၉။
သုတ္တနိ၊မြန်၊၃၁၅-၉။
သုတ္တနိ၊ဋ္ဌ၊၂၊၉၉-၁၀၉။
-ခုဒ္ဒကနိကာယ၊ သုတ္တနိပါတ၊ ၂-စူဠဝဂ္ဂ၊ စုဒ္ဒသမသုတ်။
အခြံအရံ ဥပါသကာငါးရာနှင့်အတူ ရောက်ရှိလာသော ဓမ္မိက အနာဂါမ် ဥပါသကာက ဂါထာ(၉)ပုဒ်ဖြင့် ဘုရားရှင်၏ ဂုဏ်တော်တို့ကို ချီးကျူး လျှောက်ထားမေးလျှောက်သဖြင့် ဘုရားရှင်က ဂါထာ(၂၀)တို့ဖြင့် “အဂါရိယ, အနဂါရိယပဋိပဒါ”တို့ကို ဟောကြားတော်မူသည့်သုတ်။
အဋ္ဌကထာ၌ မှတ်သားဖွယ် ဖွင့်ဆိုချက်များစွာ ပါရှိပါသည်။
-အံ၊၂၊၃၃၃-၆။
အံ၊မြန်၊၂၊၄၂၄-၇။
အံ၊ဋ္ဌ၊၃၊၁၂၆။
အံ၊ဋီ၊၃၊၁၂၁-၂။
-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက၊ ၆-မဟာဝဂ္ဂ၊ ဒသမသုတ်။
ဘုရားရှင် မဂဓတိုင်း ရာဇဂြိုဟ်မြို့ ဂိဇ္ဈကုဋ်တောင်၌ သီတင်းသုံးနေတော်မူစဉ် အရှင်ဖဂ္ဂုနထေရ်သည် အပြင်းအထန် မကျန်းမမာသည့်နေရာသို့ ကြွရောက်တော်မူ ပါရန် အရှင်အာနန္ဒာ၏ ပင့်လျှောက်ထားချက်အရ ကြွတော်မူပြီး ခင်းထားသောနေရာ၌ သီတင်းသုံးတော်မူ၍ အရှင်ဖဂ္ဂုနထေရ်အား ဂိလာနသတင်း မေးမြန်းတော်မူပါသည်။